李流谦
挽安岳李令
司马家儿何等儿，家居令人撞坏之。
长啸羯奴一绳縻，校三十里嗟已迟。
新亭收涕仅自支，下者朽栋当积危。
君看黄发掩面时，此殆天意非人为。
一时埃壒埋精奇，褐衣怀珍去而违。
老樵携畚动岳只，委体毡庐玉投泥。
向来扪虱气吐霓，元子眼无金篦。
纵狼山林血黔黎，惨澹万古关河悲。
先生异代论盛衰，使当若时未可知。
指挥王谢驱群鸡，狂童岂劳折箠笞。
中兴天子周宣齐，炳燿常武烝民诗。
囊封未报九地归，恨无伟烈光钟彝。
我思若人涕沾衣，太阿不如两钱锥。
鱼复阵石存遗基，故智犹为竖子窥。
斯文未泯神所持，复有英雄发嘘欷。